Bankastjóri Arion banka segir að gangi sala á Kísilveri í Helguvík ekki eftir gæti komið til þess að verksmiðjan verði tekin niður.
Kísliverið í Helguvík stendur enn óstarfhæft. Arion banki var stærsti kröfuhafi verkefnisins og tók yfir kísilverið með það fyrir augum að selja verksmiðjuna þegar hún væri orðin starfhæf að nýju. Rúnar Sigurpálsson forstjóri PCC á Bakka hefur lýst yfir áhuga á kaupum og eru viðræður yfirstandi en hann segir engar ákvarðanir hafa verið teknar í þeim málum. Benedikt Gíslason er bankastjóri Arion banka.
Mikil andstaða hefur ríkt hjá íbúum í nágrenni við verksmiðjuna vegna mengunar sem frá henni streymdi meðan hún var starfrækt. Um 350 athugasemdir frá einstaklingum bárust við frummatsskýrslu um áformaða endurræsingu á kísilverinu í Helguvík fyrir tveimur árum. Öll lögðust gegn endurræsingu. Benedikt segir að gangi salan ekki eftir þurfi að skoða aðrar leiðir.

Bankastjóri Arion banka segir að gangi sala á Kísilveri í Helguvík ekki eftir gæti komið til þess að verksmiðjan verði tekin niður.